cyanic-selkie/wikianc huggingface dataset:
Բովանդակության կառավարման համակարգ
Տեղեկատվության հավաքագրման բազմաթիվ մեթոդներ
Ըստ տեղեկատվության տեսության՝ որքան շատ է տեղեկատվությունը, այնքան մեծ է խառնաշփոթությունը։ Գործնականում հատուկ տեղեկատվության որոնման ժամանակ մնացածները խառնաշփոթյուն են առաջացնում։ Այդ ամենից գլուխ հանելու համար ԲԿՀ-ն սովորաբար ֆիլտրման բազմաթիվ մեխանիզմներ են առաջարկում, որոնցից են՝
ԲԿՀ-ների մեծ մասը հնարավորություն են տալիս դասակարգել տեղեկատվությունը, նշել և օգտագործել տաքսոնոմիաներ՝ որոնման մեթոդները բարելավելու նպատակով։ Այսինքն, կարող ենք ստեղծել բովանդակության դասակարգեր, սեկցիաներ (կամ ենթագլուխներ), նույնիսկ բանալի բառերի ինդեքսավորման նպատակով։ Արտաքին տեսքի բազմապատկումը, ընտրությունների մեխանիզմը կրճատում է տեղեկատվության խորությունը՝ մուտքի էջի համեմատ կրկնապատկելով ճանապարհները՝ այն ավելի հասանելի դարձնելով։
ԲԿՀ, տեղեկատվական հասարակությանը համապատասխանող զարգացումը
WYSIWYG-ի հասկացությունը 1980 թ.-ներին բովանդակության ստեղծման բնագավառում մեծ հաջողություն ունեցավ և վերջ դրեց փաստորեն այն համակարգերին, որոնք բովանդակությունը տարանջատում էին ձևից։ Բացի հատուկ խմբագրողի աշխատանքից (ինչպես Markup-ն ԱՀ-ում), բազմաթիվ վայրկյանների ընթացքում որևէ նշանի տրված համատեքստում ներդնումը կբաժաներ հնարավոր տեսանելիությունները. անհրաժեշտ էր հավաքագրում կատարել, որպեսզի օգտագործողը տեսնի արդյունքը։ Այնուամենայնիվ, միայն այդ նշաններով նշված տեքստն էր պրոֆեսիոնալ խմբագրման կողմից ճկուն և շարունակում էր օգտագործել՝ TeX, GML, SGML և այլն։ Չնայած դրան, ետ գալու ժամանակահատվածը մի քանի տասնյակ վայրկյան էր տևում՝ մեքենաների աճող հզորության հետևանքով, որը հասել էր մինչև Moore-ի օրենքին։
WYSIWYG-ն իր հերթին գրասենյակային աշխատանքում կիրառվող տեքստի որոշ հասկացություններ է կրում և շարունակում է լայն զանգվածի համար մնալ գերակայուն՝ բովանդակության ստեղծման գործում։ Բովանդակության և ձևի բաժանումը իրականանում է ոճերի կիրառմամբ՝ HTML–ի միջոցով ոճային էջերը (Cascading Style Sheet) տեքստի վերածելով։ Այսպիսով երկու համակարգերն էլ որոշ չափով համընկնում են։
Տարատեսակ փաստաթղթերի ինտեգրումը (նկարներ, հաշվարկային էջեր) և ծագումը նույն փաստաթղթի մեջ պահանջում է ընդգրկված տարրերի միասնական կառավարում։ Գնորդի հետ հարաբերություններում ձեռնարկությունների կամ վարչամիավորումների կանոնակարգի համար անհրաժեշտ է կարողանալ հետևել բաց թողնված տեղեկատվության տարափին։ Պետք է օգտագործողներին խնդրել այնպես դասավորել իրենց փաստաթղթերը, որ կարողանան գտնել և հետևել կատարված փոփոխություններին՝
Լրացուցիչ հրամանները՝ ինչպես՝ էջի ձևավորումը, փաստաթղթերի, ֆորմատների կառավարումը, նախկինում ընդունված էին որպես փաստաթղթի բովանդակության հավելված, սակայն այժմ դրանք հիմնական մաս են կազմում։
Տես նաև
Կատեգորիա:Վեբկայքի կառավարում
Սամոեդկա
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Պինեգա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության ։
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Անհայտ էջեր հետախույզի կյանքից
«Անհայտ էջեր հետախույզի կյանքից» («Неизвестные страницы из жизни разведчика»), խորհրդային հերոսա-արկածային ֆիլմ, որը նկարահանվել է Անատոլի Ազոլսկու «Ավելորդը» («Лишний») վեպի մոտիվներով ։
Սյուժե
Խորհրդային հետախույզը ուղարկվել է մինչպատերազմյան Գերմանիայի տարածք՝ գործակալական ցանցը ստուգելու նպատակով։ Ցանցը ձախողվել է, նա ուղարկում է տեղեկատվություն ԽՍՀՄ-ի վրա ֆաշիստական Գերմանիայի նախապատրաստվող հարձակման մասին։ Սակայն պետանվտանգության մարմիններում նրան չեն հավատում, ուզում են վերացնել և նրան հանձնարարություն են տալիս անձամբ համոզվել վերջին բացահայտման հուսալիության մեջ։ Նա կատարում է առաջադրանքը և չնայած նրա հետ դադարում են շփումները, շարունակում է ինքնուրույն գործել՝ առանց «կենտրոնի» աջակցության։
Արտաքին հղումներ
Կատեգորիա:Խորհրդային ֆիլմեր Կատեգորիա:Ֆիլմեր Հայրենական մեծ պատերազմի մասին Կատեգորիա:Ռուսերեն ֆիլմեր Կատեգորիա:1990 ֆիլմեր Կատեգորիա:«Մոսֆիլմ» ստուդիայի ֆիլմեր Կատեգորիա:Գրական ստեղծագործությունների էկրանավորումներ Կատեգորիա:Բնօրինակում անաղբյուր հոդվածներ Կատեգորիա:Խորհրդային դրամա ֆիլմեր
1631
Մահեր
Կատեգորիա:1631 Կատեգորիա:Տարեթվեր
Ռեյչել Թեյլոր
Ռեյչել Թեյլոր (Rachael Taylor, ), ավստրալիացի դերասանուհի ։
Վաղ կյանք
Ռեյչել Թեյլորը ծնվել է 1984 թվականի հուլիսի 11-ին Ավստրալիայի Թասմանիա նահանգի Լոնսեստոն քաղաքում, Նեյջելա և Քրիստինա Թեյլորների ընտանիքում ։ Սովորել է Ռիվերսայդսի դպրոցում։ Թեյլորը հաղթել է «Միս երիտասարդ Թասմանիա» մրցույթում, հետագայում հաջողությամբ հանդես է եկել նաև միջազգային «Միս տիեզերք» և «Միս աշխարհ» մրցույթներում։
Կարիերա
Նրա դեբյուտը համարվում է մասնակցությունը «Headland» ավստրալիական նախագծին, որից հետո նա հայտնվում է ամերիկյան հեռուստատեսային շոուներում։ Ամենամեծ հաջողությունը նրան բերում է Մեգի Մենդեսի դերը «Տրանսֆորմերներ» ֆիլմում։ Հետագայում Ռեյչել Թեյլորը նկարահանվում է հոլիվուդյան «Ֆանտոմներ» (2008), «Ֆանտոմ» (2011) և այլ ֆիլմերում։
2011 թվականի սկբին Ռեյչել Թեյլորը նկարահանվեց ABC ընկերության «Կրքի կազմախոսություն» ֆիլմի ութ էպիզոդներում, իսկ նույն թվականի աշնանը «Չարլիի հրեշտակներ» սերիալում ներկայացավ գլխավոր դերով՝ մարմնավորելով Ֆերի Ֆոսետին։ Եթերի համար սերիալը նկարահանվել է մի քանի էպիզոդով, իսկ 2012 թվականին նա խաղացել է ABC ընկերության «Այգի ավենյու, 666» ֆիլմում։ Շոուն առաջին եթերաշրջանից հետո փակվում է ցածր ռեյտինգի պատճառով։ 2014 թվականին նա մասնակցություն է ունենում NBC կազմակերպության «Ճգնաժամ» սերիալի մեջ։
Արման Հակոբյան (այլ կիրառումներ)
Արման Հակոբյան, հայկական Արման անձնանունը և Հակոբյան ազգանունը՝ միասին։ Այս անուն֊ազգանունով հայտնի են հետևյալ անձինք.
1634
Մահեր
Կատեգորիա:1634 Կատեգորիա:Տարեթվեր
Մեն
Մեն (անգլերեն՝ ), նահանգ ԱՄՆ-ի հյուսիսարևելյան մասում։ Բնակաչությունը կազմում է 1 328 188 մարդ (2011 թվականի տվյալներով 41-րդ տեղում է ԱՄՆ-ում)։ Վարչական կենտրոնը Օգաստա քաղաքն է, ամենամեծ քաղաքը Փորթլենդն է։ Այս տարածաշրջանի տեղաբնիկները հնդկացիներն են, ովքեր խոսում են ալգոներեն լեզվով։ Առաջին եվրոպացիները Մենում եղել են ֆրանսիացիները՝ 1604 թվականին Սուրբ խաչ կղզու վրա (Saint-Croix): 1620-ական թվականին Մեն նահանգի սահմանի երկայնքով հիմնադրվել էին մի շարք անգլիական բնակավայրեր, սակայն տեղանքը ուներ խիստ կլիմա։ Տարածաշրջանում տեղաբնիկների միջև հակամարտությունների պատճառով նրանք բնաջնջվել են այդ տարիների ընթացքում։ XVIII դարի սկզբին Մենում պահպանվել են բրիտանական բնակավայրերի միայն մի մասը։ Ամերիկյան և բրիտանական պատերազմներիի ժամանակ նրանք կռվել են նաև Մեն նահանգի տարածքում։ 1820 թվականին Մենը եղել է Մասսաչուսեթս նահանգի մի մասը։ 1820 թվականի մարտի 15-ին Միսսուրի գետի փոխզիջման հետևանքով՝ Մենը առանձնանլով դարձել է ԱՄՆ-ի 23-րդ նահանգը։
Շատ հաճախ նահանգը անվանում են նաև`«Սոճիների նահանգ»։
Պատմություն
Եվրոպացիների տարածումը Մենում եղել է 1607 թվականին՝ Պլիմուտի ընկերության հսկողության տակ։ 1622 թվականի հողային կարգավորումից հետո ստեղծվեց Մեն նահանգը։ Անկախության պատերազմի ընթացքում, 1812 թվականին Մենը գտնվում էր բրիտանացիների հսկողության տակ։ Մենը որպես առանձին նահանգ գոյություն է ունեցել 1820 թվականին, մինչ այդ եղել է Մասաչուսեթս նահանգի մի մաս։
Աշխարհագրություն
Նահանգի մակերեսը կազմում է 91 646 կմ², վարչական կենտրոնը Օգաստա քաղաքն է, ամենամեծ քաղաքը Փորթլենդն է։ Տարածքի մեծ մասը զբաղեցնում են Ապալաչները (1606 մ բարձրությամբ— Քաթադին լեռը)։ Կլիման խոնավ բարեխառն է։ Հունվար ամսին միջին ջերմաստիճանը կազմում է մոտ 5 °C, իսկ հուլիսին `15-18 °C: Տարեկան տեղումների քանակը կազմում է 1000 մմ։ Արագընթաց գետերում և լճերում կան հիդրոէլեկտրակայններ (1973 թվականի տվյալներով հզորությունը կազմում է ավելի քան 1,5 գիգավատ)։ Նահանգի կարևորագույն ոլորտը գյուղատնտեսությունն է։ Ֆերմերային տնտեսությունները հիմնականում փոքր են, զբաղեցնում է Մեն նահանգի տարածքի 18%-ը։ Գյուղատնտեսության 65%-ը ստացվում է անասնապահությունից (1971)։ Խոշոր եղջերավոր անասունների գլխաքանակն (1972) կազմել է 142 հազար, այդ թվում 66 հազարը կաթնատու կովեր են։ Կարտոֆիլի արտադրությամբ Մենը ԱՄՆ-ում առաջին տեղում է (աճեցման հիմնական վայրը Արուստուկ գետի հովիտն է)։ Զարգացել է կաշվե կոշկեղենի, տեքստիլի և կարի արդյունաբերությունը։ Զարգանում է նաև նավաշինությունը։ Ափամերձ հատվածում զարգացած է նաև ձկնորսությունը և պահածոյացված ձկների արտադրությունը։ Արտադրական արդյունաբերությունը ուներ 103 հազար աշխատող (1971)։
Ֆլորա և ֆաունա
Անտառները զբաղեցնում են Մեն նահանգի 84 %-ը։ Այս ցուցանիշը չունի հավասարը ԱՄՆ մյուս նահանգների հետ համեմատած։ Ամենատարածված ծառերն են` փշատերև ծառերը, կարմիր և սպիտակ եղևնին, մայրի, մոլեխինդին և սպիտակ սոճին։ Հյուսիսային և հյուսիսարևելյան մասում աճում են եղևնիները և մայրին, իսկ հարավ արևմտյան մասում աճում է սպիտակ սոճի։ Սաղարթախիտ ծառերից առավել տարածված է հաճարենին, սպիտակ և դեղին կեչին, շաքարե և դեղին թխկի, բարդի, սպիտակ կաղնի, սև ուռենի, սև ու սպիտակ հացենի և ամերիկյան կնձնի։ Ծաղիկների ու թփերի մեծ մասը աճում է նահնգին բնորոշ հյուսիսային ջերմային գոտում։
Անտառային նահանգում ապրում են` եղջերու, սև արջ, լուսան, կուղբ, ջրասամույր, ջրաքիս, կզաքիս, աքիս, կարմիր աղվես, մոխրագույն և սպիտակ նապաստակ, կարմիր և մոխրագույն սկյուռ, շերտասկյուռ, և մացառախոզ։ Նահանգի լճերում և գետերում ապրում են սովորական պերկես, կարմրախայտ, գայլաձուկ և սաղմոն։ Ափամերձ ջրերում ապրում են `փոկեր և ծովային խոզեր, ինչպես նաև բազմաթիվ ձկներ, որոնք բնորոշ են Հյուսիսային Ատլանտիկային։
Նահանգը նաև բնակավայր է բազմաթիվ թռչունների համար, ինչպիսիք են` ճայերը, փափկասուն բադերը, կանադական սագերը։
Բնակչություն
Ըստ 2015 թվականի հուլիսի 1-ի ԱՄՆ բնակչության մարդահամարի բյուրոյի տվյալների, Մենի բնակչությունը կազմել է 1 329 328 մարդ, իսկ բնական աճը 2010 թվականի համեմատ աճել է 0,07 %-ով ։ Բնակչության խտությունը կազմում է 16,6 մարդ՝ մեկ կիլոմետր քառակուսու վրա։ Բնակչության ամենացածր խտությունը նահանգի արևելյան մասում է Միսսիսիպիում։ Համաձայն 2010 թվականի մարդահամարի տվյալների, ռասայական կազմի մեջ մտնում են` սպիտակամորթներ (94,4 %), աֆրոամերիկացիներ (1,1 %), տեղաբնիկներ (0,6 %), ասիացիներ (1 %), այլ ռասայի ներկայացուցիչներ (0,1 %) ։ Բնակչության 1,3 %-ը լատինոամերիկացիներ են։ Սպիտակամորթների հիմնական մասը կազմում են անգլիացիները (30,6 %), ֆրանսիացիները (25 %), իռլանդացիները (18,3 %), գերմանացիները (8,3 %), իտալացիները (5,8 %), շոտլանդացիները (4,8 %)։
2000 թվականի տվյալներով բնակչության 92,25 %-ը խոսում է անգլերեն։ Բնակչության 5,28 %-ը խոսում է ֆրանսերեն ։ Մեն նահանգում չկա պաշտոնական լեզու, բայց առավել տարածված է անգլերենը ։
Կլիմա
Մենը գտնվում է խոնավ մայրցամաքային (ըստ Köppen climate classification Dfb կլիմայի դասակարգման) կլիմայական գոտում, ամռանը խոնավ է։ Ձմեռը  Վ պետության տարածքում  ցուրտ է և ձնառատ, խիստ է հատկապես հյուսիսային մասում։ Ատլանտյան օվկիանոսի ափամերձ շրջաններում փքր-ինչ մեղմ է ձմռանը և հով է ամռանը։ Սովորաբար, հուլիսին  ցերեկային ժամերին ջերմաստիճանը  75-80 °F (24-27 °C) է, իսկ գիշերը հասնում է մինչև 50 °F (մոտ 15 °C): Ջերմաստիճանը հունվարին հասնում է մոտ 32 °F (0 °C), հարավային ափամերձ գոտում գիշերը ցածր  է լինում 0 °F - ից (-18 °C)
Նահանգում ռեկրդային բարձր ջերմաստիճան 105 °F,գրանցվել է 1911թ հուլիսին, Նորթ Բրիջթոնում ։ Տեղումների քանակը Մենում կլոր տարին գրեթե հավասարաչափ  է բաշխվում, բայց ավելի խիստ է Հյուսիսային և Հյուսիս-Արևմտյան Մենում, որտեղ   ուշ աշնանը կամ վաղ գարնանը   ափի երկայնքով ցուրտ փոթորիկներ են լինում։ Սակայն այս տարածքներւմ  գարնան վերջին և ամռան ամիսներին սովորաբար չոր է, համեմատած ողջ Միացյալ Նահանգների հետ։ Այլ նահանգների համեմատ ամպրոպները ևս քիչ են, տարվա մեջ ընդամենը 20 ամպրոպային օրեր են գրանցվում։ Տորնադոները Մենում հազվադեպ են լինում, կարելի է ասել՝ երկու տարին մեկ անգամ, այն էլ հիմնականում նահանգի հարավային մասում, Արևադարձային ցիկլոնները ևս շատ հազվադեպ են լինում ։
Օդանավակայաններ
Մենում գործում են երկու խոշոր օդանավակայաններ՝ Փորթլենդի միջազգային օդանավակայանը և Բանգորի միջազգային օդանավակայանը։ Որպես խոշոր ավիաընկերություններ՝ ամեն օր ունենում են ինքնաթիռների հետևյալ ուղղությունները՝ Նյու Յորք, Ատլանտա և Օռլանդո։ Կան նաև փոքր օդանավակայաններ, որոնք անցնում են  Կեյպի օդային տարածքով և սպասարկում են Սեսնա (Cessna 402s) և Փայնե (Penair) ընկերության Սաբ (Saab 340s) ինքնաթիռները։ Ամբողջ Մենով ցրված շատ փոքր, ընդհանուր նշանակության օդանավակայաններն էլ զբաղվում են  ավիափոխադրումներով ։
Ավտոմոբիլային ճանապարհներ
Մեն նահանգով անցնում են մի շարք միջպետական ճանապարհներ և մայրուղիներ՝ Միջպետական 95 (I-95), ինչպես նաև նրա Արևելյան մասնաճյուղը  I-295, լրացուցիչ 195, 395 և ոչ պաշտոնական I-495 ճանապարհները։ Բացի այդ, U. S. Route 1 (US 1)-ից սկսվում է Ֆորթ Քենթ-ի ճանապարհը և տանում է դեպի Ֆլորիդա։
Կայարաններ
Ուղևորատար գնացքը, ուղևորվելով դեպի Ամտրակ (Amtrak,) կապում է Բրանսվիկի (Brunswick) և Բոստոնի Հյուսիսային կայարանները, ունենալով կայարաններ Ֆրիպորտում, Պորտլանդում, Օլդ-Օրչարդ- Բիչում, Սակոում և Ուելսում։
"Downeaster" գնացքը կատարում է հինգ ամենօրյա ուղևորություններ, որոնցից երեքը շարունակվում են մինչև Պորտլանդ- Բրունսվիկ ։
Արտաքին հղումներ
Կատեգորիա:Մեն Կատեգորիա:ԱՄՆ-ի նահանգներ
Գեոփոթորիկ (ֆիլմ, 2017)
«Գեոփոթորիկ» (Geostorm), ռեժիսոր Դին Դևլինի լիամետրաժ ֆանտաստիկ ֆիլմ-աղետը։ Գլխավոր դերակատարներն են Ջերարդ Բաթլերը, Ջիմ Սթարջեսը և Էնդի Գարսիան։ Ֆիլմի պրեմիերան ԱՄՆ-ում կայացել է 2017 թվականի հոկտեմբերի 20-ին IMAX ձևաչափով ։
Սյուժե
Մոտակա ապագայում Երկրի կլիման գլոբալ տաքացման պատճառով աստիճանաբար վատթարանում է և սպառնում մարդկության հետագա գոյությանը։ Տարերային աղետներից պաշտպանվելու համար աշխարհի առաջնորդներն առաջարկում են մշակել «Հոլանդացի» տեխնոլոգիան արբանյակների գլոբալ ցանցի միջոցով եղանակի կարգավորման համար։ 2019 թվականին սկսվում է նրա շահագործումը։ Արբանյակների խոմբը միավորում է հազարավոր տիեզերական սարքավորումներ մոտ 400 կմ բարձրության ուղեծրում․ այն կառավարվում է եղանակային Միջազգային տիեզերական կայանի կողմից, որի անձնակազմը բաղկացած է հարյուրավոր աշխատակիցներից և ապահովում է արհեստական ձգողականություն։ Համակարգի ճարտարապետ Ջեյք Լուսոնը սենատական կոմիտեի հետ ունեցած բազմաթիվ տարաձայնություններից հետո հեռացվել է իր կառավարչական պաշտոնից, իսկ կառավարչի պաշտոնը փոխանցվել է նրա եղբորը՝ Մաքսին։
Երեք տարի անց (2022 թվական) համակարգի աշխատանքում խթանումներ են առաջանում։ Հանկարծակի եղանակային անոմալիան, որը ոչնչացրել է Աֆղանստանի բնակչությունը, գրավում է ԱՄՆ-ի կառավարության ուշադրությունը։ Խումբը չի կարողանում ինքնուրույն լուծել ստեղծված խնդիրը։ Մաքսը բազմիցս խնդրում է եղբորը վերադառնալ ծրագիր, և վերջինս համաձայնում է։ Պարզվում է, որ կայարանում մի շարք միջադեպեր են պատահել։ Արբանյակներից մեկի կապը կորչում է։ Ապահերմետիկացման պատճառով մահանում է մի աշխատակից, ով փորձել է նորոգել փչացած արբանյակը։ Միևնույն ժամանակ համակարգը չի հետևում տեխնածին աղետին՝ մագիստրալային կաբելի պայթյունը, որը ուղղակիորեն ջնջում է Հոնկոնգը Երկրի երեսից։ «Հոլանդացու» հոնկոնգյան վերերկրյա գրասենյակի անդամ Չենը չի կարողանում կապվել արբանյակի հետ, որը վերահսկում Ե երկրի մակերևույթի տվյալ հատվածը, և կասկածում է, որ դիվերսիա է տեղի ունեցել։ Փորձելով փոխանցել դիվերսիայի մասին ինֆորմացիան Մաքսին՝ Չենը սպանվում է մի խումբ անծանոթների կողմից։
«Հոլանդացին» ամբողջովին դուրս է գալիս վերահսկողությունից՝ հարձակվելով Երկրի տարբեր հատվածների՝ Բրազիլիայի, Մոսկվայի, Տոկիոյի վրա։ Ջեյքն ու Մաքսը պայմանավորվում են կազմակերպել ԱՄՆ-ի նախագահի՝ Էնդրյու Պալմայի առևանգումը, քանի որ հենց նրա բիոմետրիկ տվյալներն են հանդիսանում «Հոլանդացու» մուտքային կոդը։ Մաքսն իրենց նախագծում ներգրավում է իր ընկերուհուն՝ Սառա Ուիլսոնին, որ նախագահի պաշտպանության խմբի ներկայացուցիչն է։ Պարզվում է, որ հանցավորը պետական քարտուղար Լեոնարդ Դեքկոմն է։ Նա պլանավորում է մի շարք մասշտաբային կատակլիզմների միջոցով վերադարձնել ԱՄՆ-ի համաշխարհային գերիշխանությունը, որն իր կարծիքով կորսված էր։ Տիեզերական կայանի աշխատակիցներից մեկը՝ Դունկանը, ով ժամանակին աշխատում էր նրա համար, բեռնել է վիրուսը։ Մինչ այդ Դեքկոմը պլանավորում է հարձակվել նախագահի վրա։ Օռլանդոյում հերթական ընտրարշավի հերթական միջոցառման ժամանակ «Հոլանդացու» հարվածը ջնջում է քաղաքի մի ամբողջ թաղամաս։ Սակայն Մաքսին հաջողվում է դուրս հանել և փրկել նախագահին։ Վիրուսի պատճառով գործի է դրվում կայանի ինքնաոչնչացման մեխանիզմը։ Ջեյքին և Ուտեին հաջողվում է թարմացնել ամբողջ համակարգը և փրկվել արբանյակներից մեկում։ Ֆիլմի ավարտին եղբայրները պլանավորում են կառուցել նոր և ապահով կայան ։
Արտադրություն
2013 թվականի հունվարի 9-ին Deadline.com-ը հայտնել է, որ Skydance Productions-ը ձեռք է բերել Դին Դևլինի և Պոլա Գույոյի ֆիլմ-աղետի սցենարը և Դևլինին նշանակել ֆիլմի ռեժիսոր ։ 2014 թվականի ապրիլի 11-ին The Hollywood Reporter հայտնել է, որ գլխավոր դերը կատարելու է Ջերարդ Բաթլերը ։ Նախաարտադրությունն սկսվել է 2014 թվականի հուլիսի 7-ին ։ Օգոստոսի 15-ին հայտնի է դարձել, որ Ջիմ Սթարջեսը, Էնդի Գարսիան, Էբբի Կորնիշը և Էդ Հարիսը բանակցություններ են վարում ֆիլմում դերեր ստանալու վերաբերյալ ։ Օգոստոսի 19-ին Ալեքսանդրա Մարիա Լարան միացել է դերասանական անձնակազմին և ֆիլմում հանդես է եկել որպես տիեզերական կայանի ղեկավար, ինչպես նաև որպես Բաթլերի հերոսի սիրային հետաքրքրություն, ով օգնում է նրան փրկել աշխարհը ։ Սեպտեմբերի 26-ին հայտարարվել է, որ Քեթրին Վիննիկը մարմնավորելու է Օլիվիային՝ Բաթլերի հերոսի նախկին կնոջը և Հաննայի մորը ։ Հոկտեմբերի 8-ին Էուխինիո Դերբեսը միացել է ֆիլմի դերասանական անձնակազմին ։ Նոյեմբերի 18-ին հայտարարվել է, որ Սթերլինգ Ջերինսը ստացել է Հաննայի դերը ։
Նկարահանումներ
Նկարահանումները սկսվել են 2014 թվականի հոկտեմբերի 20-ին Նոր Օռլեանում և տևել են մինչև 2015 թվականի փետրվարի 10-ը  ։ 2014 թվականի նոյեմբերին և 2015 թվականի հունվարին նկարահանվել են տեսարանները NASA Michoud Assembly Facility-ում  ։
Սկզբնական շրջանում պլանավորվել է, որ կինոնկարը կթողարկվի 2016 թվականի հոկտեմբերին, հետո պրեմիերան տեղափոխել են 2017 թվականի հոկտեմբեր։ Ֆիլմն արտադրող անձնակազմն պրեմիերայի հետաձգման մասին չի տվել ոչ մի բացատրություն։ 2015 թվականի դեկտեմբերի փորձնական դիտումները ցույց տվեցին դիտորդների թույլ արձագանքներ, և SkyDance ղեկավարությունը որոշեց նշանակալիորեն բարելավել մեծաբյուջետ կինոնկարը։
Ֆիլմի վերանկարահանումները կատարվել են 2015 թվականի վերջին և 2016 թվականի սկզբին, ինչը նշանակալի հետք է թողել ընկերության բյուջեի վրա, որը ֆիլմի բարելավման համար հատկացրել է ևս $15 միլիոն։ Ըստ վերջին արձագանքների՝ կատարվել է սյուժեի զգալի փոփոխություն, և ֆիլմի բազում հերոսներ դուրս են մնացել սցենարից ։
Վարձույթ
Կլիմայական կատակլիզմների մասին ֆիլմ-աղետը դարձել է վարձույթի առաջատար Ռուսաստանում և ԱՊՀ-ի երկրներում։ Ցուցադրման առաջին օրերի ընթացքում՝ հոկտեմբերի 19-22-ին, կինոնկարը վաստակել է 294,3 միլիոն ։
1635
Մահեր
Կատեգորիա:1635 Կատեգորիա:Տարեթվեր
Գեոփոթորիկ (ֆիլմ, 2017)
Ծանոթագրություններ
Կատեգորիա:Ամերիկյան մարտաֆիլմեր Կատեգորիա:Ամերիկյան ֆանտաստիկ ֆիլմեր Կատեգորիա:2017 ֆիլմեր Կատեգորիա:Անգլերեն ֆիլմեր Կատեգորիա:Ֆիլմեր, որոնց գործողությունները տեղի են ունենում Նյու Յորքում Կատեգորիա:IMAX ֆիլմեր Կատեգորիա:Ֆիլմեր, որոնց գործողությունները տեղի են ունենում ապագայում Կատեգորիա:Ֆիլմեր, որոնց գործողությունները տեղի են ունենում Լոնդոնում Կատեգորիա:Ամերիկյան եռաչափ ֆիլմեր Կատեգորիա:Նոր Օռլեանում նկարահանված ֆիլմեր Կատեգորիա:Ամերիկյան ֆիլմեր Կատեգորիա:Ֆիլմեր Փարիզի մասին Կատեգորիա:Warner Bros. ֆիլմեր Կատեգորիա:Ամերիկյան էքշն թրիլեր ֆիլմեր Կատեգորիա:Ամերիկյան գիտաֆանտաստիկ էքշն ֆիլմեր Կատեգորիա:2010-ականների էքշն թրիլեր ֆիլմեր Կատեգորիա:Ֆիլմեր, որոնց գործողությունները տեղի են ունենում Վաշինգտոն ԿՇ-ում
1636
Մահեր
Կատեգորիա:1636 Կատեգորիա:Տարեթվեր
(860) Ուրսինա
(860) Ուրսինա (Ursina), աստերոիդ աստերոիդների հիմնական գոտում։ Հայտնաբերվել է 1917 թվականի հունվարի 22-ին Մաքս Վոլֆի կողմից Հայդելբերգում ։
Միջին հեռավորությունը Արեգակից կազմում է 2,796483 ա. մ., առավելագույնը մոտենում է 2,4976 ա. մ. հեռավորության վրա և հեռանում 3,0954 ա. մ., իսկ Երկրի ուղեծրին Ուրսինա աստերոիդը նվազագույնը մոտենում է 1,489 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 1708,11 երկրային օրվա ընթացքում, իր ուղեծրով շարժվելով միջինում 0,210759 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,32° անկյուն։
Ըստ Տոլենի սպեկտրալ դասակարգման պատկանում է M դասին ։
Արտաքին հղումներ
Կատեգորիա:Աստերոիդների դաս M Կատեգորիա:1917 թվականին հայտնաբերված աստղագիտական մարմիններ Կատեգորիա:Մաքս Վոլֆի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ֆարա Վիչենտինո
Ֆարա Վիչենտինո (Fara Vicentino), կոմունա Իտալիայում։ Գտնվում է Վենետո մարզում՝ Վիչենցա գավառում ։
Բնակչությունը կազմում է 3810 մարդ (2008), բնակչության խտություն՝ 254 մարդ/կմ²։ Զբաղեցնում է 15 կմ² մակերես։ Փոստային ինդեքս՝ 36030։ Հեռախոսային կոդ՝ 0445։
Ծանոթագրություններ
Կատեգորիա:Իտալիայի բնակավայրեր Կատեգորիա:Իտալիայի քաղաքներ
D3t Ltd
d3t Ltd, բրիտանական ընկերություն, որը զբաղվում է համակարգչային խաղերի մշակմամբ, տեղակայված է Ռանկորն քաղաքում։ Ընկերությունը հիմնադրվել է 2011 թվականին Ջեյմ Կեմփբելլի և Սթիվեն Պաուելլի կողմից։ d3t-ը համագործակցում է խոշոր ընկերությունների հետ նրանց առաջարկելով հավելյալ մշակումների ծառայություն, ինչպես նաև համակարգչային խաղերի դյուրակիրացում։ 2017 թվականին 3 միլլիոն ֆունտ ստերլինգով գնվել է Keywords Studios ընկերության կողմից ։
Ծանոթագրություններ
Կատեգորիա:Ընկերություններ Կատեգորիա:Ընկերություններ այբբենական կարգով Կատեգորիա:Համակարգչային խաղեր Կատեգորիա:Ընկերությունների ցանկեր Կատեգորիա:Ստուդիաներ
1637
Մահեր
Կատեգորիա:1637 Կատեգորիա:Տարեթվեր
Պարզ խնդրանք (ֆիլմ)
Պարզ խնդրանք (A Simple Favor), ռեժիսոր Փոլ Ֆեյգի՝ 2018 թվականին նկարահանած դետեկտիվ թրիլլերը։ Սցենարը գրել է Ջեսսիկա Շարզերը Դարսի Բելլի՝ 2017 թվականին հրատարակված համանուն վեպի հիման վրա։ 2018 թվականի սեպտեմբերի 14-ին ֆիլմը վարձույթի համար թողարկվել է ԱՄՆ-ում ։
Սյուժե
Միայնակ մայր Սթեֆանին վիդեոբլոգ է վարում, որտեղ պատմում է իր՝ մի քանի օր առաջ անհետացած մտերիմ ընկերուհու՝ Էմիլիի մասին։ Նրանք ծանոթացել էին տարրական դպրոցում, ուր հաճախում էին իրենց որդիները։ Էմիլին խնդրում է Սթեֆանիին ուշադիր լինել իր որդու նկատմամբ, մինչև ինքը կավարտի աշխատանքը, որից հետո անհետ կորչում է։
1638
Մահեր
Կատեգորիա:1638 Կատեգորիա:Տարեթվեր
Պարզ խնդրանք (ֆիլմ)
Ծանոթագրություններ
Կատեգորիա:2018 ֆիլմեր Կատեգորիա:Ամերիկյան թրիլեր ֆիլմեր Կատեգորիա:Թրիլերներ Կատեգորիա:Ֆիլմեր, որոնց գործողությունները տեղի են ունենում Նյու Յորքում Կատեգորիա:Տորոնտոյում նկարահանված ֆիլմեր Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Lionsgate ֆիլմեր Կատեգորիա:Ամերիկյան կինոկատակերգություններ Կատեգորիա:Ամերիկյան քրեական ֆիլմեր Կատեգորիա:Գրական ստեղծագործությունների էկրանավորումներ Կատեգորիա:Ամերիկյան դետեկտիվ ֆիլմեր Կատեգորիա:Ամերիկյան ԼԳԲՏ ֆիլմեր Կատեգորիա:Ամերիկյան քրեական թրիլեր ֆիլմեր Կատեգորիա:Ամերիկյան բադի մուվի կինոկատակերգություններ Կատեգորիա:Ամերիկյան դրամա ֆիլմեր
Արծվանիկի պատմության և մշակույթի անշարժ հուշարձանների ցանկ (Սյունիքի մարզ)
Այս հոդվածը ներկայացնում է Սյունիքի մարզի Արծվանիկ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից ։ Ցանկում ներառված է ընդամենը 38 հուշարձան (16 միավոր)։
Ծանոթագրություններ
Կատեգորիա:Սյունիքի մարզի հուշարձանների ցանկեր
1639
Մահեր
Կատեգորիա:1639 Կատեգորիա:Տարեթվեր
Աննա Քլեյփուլ Փիլ
Աննա Քլեյփուլ Փիլ (Anna Claypoole Peale, ), ամերիկացի նկարչուհի՝ մասնագիտացած փղոսկրյա դիմանկարների մանրանկարչության և նատյուրմորտների մեջ։ Քրոջ՝ Սառա Միրիամ Փիլի հետ միասին եղել են Փենսիլվանիայի գեղարվեստի ակադեմիայի ընտրված առաջին կին ակադեմիկները ։
Վաղ կյանք
Աննա Քլեյփուլ Փիլը ծնվել է 1791 թվականի մարտի 6-ին, Փենսիլվանիա նահանգի Ֆիլադելֆիաքաղաքում, Ջեյմս Փիլի (1749–1831) և Մերի Չեմբերս Քլեյփուլ Փիլի (1753–1829) ընտանիքում։ Աննան վեց երեխաներից չորրորդն էր և ընտանիքի երրորդ դուստրը։ Նրա քույրերն էին Ջեյն Ռամզեյը (1785–1834), Մարիան (1787–1866), Ջեյմս կրտսերը (1789–1876), Մարգարետա Անժելիկան (1795–1882), Սառա Միրիամը (Սալի) (1800–1885) և Էլեոնորան։ Աննան միակ երեխան էր, ով ունեցել է Քլեյփուլ անունը և այն օգտագործել իր ողջ կարիերայի ընթացքում։ Երիտասարդ տարիքից Աննան դիտում էր մանրանկարիչ հորն իր արվեստանոցում աշխատելիս՝ «ժամերով հետևելով Ջեյմսի առաջընթացին։ Հայրը մեծ ջանքեր է գործադրել դստերն ուսուցանելու համար՝ մատնանշելով այն յուրօրինակ հպումները, որոնք դեմքի արտահայտությանը հմայք են հաղորդում» ։ Աղջկա նախաձեռնողականությունն ակնհայտ էր դեռևս 14 տարեկանում, երբ նա կրկնօրինակեց երկու ֆրանսիական բնապատկերներ և աճուրդում լավ գնով վաճառեց դրանք ։
Հոր ղեկավարությամբ Աննան սկսեց սովորել դիմանկարչություն և կարողացավ հասկանալ իր դիմացը նստածների կենսունակ նմանությունները ։ Հորը, հավանաբար, իրեն ուսուցանել խրախուսել է հորեղբայրը՝ Չարլզ Ուիլսոն Փիլը, ով Ուիլյամ Ռաշի հետ միասին հիմնել է առաջին ամերիկյան արվեստի ակադեմիան՝ Փենսիլվանիայի գեղարվեստի ակադեմիան (PAFA) : Աննան հինգ տարի ուսանել է հոր մոտ, որի ստուդիայում նրան միացել են նաև քույրերը՝ Սառա Միրիամը և Մարգարետա Անժելիկան։ Աննան մոտ տասնվեց տարեկան էր, երբ նա նկարեց «Գրքով աղջիկը» (անգլ.՝ Girl with a Book) աշխատանքը, մոտ 1807 թվականին ։ Դիմանկարն արտահայտում է նկարչի բավարարվածությունը, որը բացահայտվում է կերպարի վրա լույսի անխռով խաղով։ Սուբյեկտի ձեռքում գիրք է, որի վրա նկարչի անունը փոխարինված է գրքի վերնագրով։ Մոտավորապես 1810 թվականից Փիլի նկարները հիմնականում ստորագրված են, և, քանի որ նկարչուհին ընկալվում էր որպես պրոֆեսիոնալ, նա իր ստորագրությանն ավելացրեց սկզբնական C-ն՝ ի պատիվ մոր ընտանիքի՝ Քլեյփուլների ։
1811 թվականին, 20 տարեկան հասակում, Աննան մասնակցել է Փենսիլվանիայի գեղարվեստի ակադեմիայի առաջին ցուցահանդեսին, որը նաև նրա առաջին նշանակալից ցուցահանդեսն էր։ Այնտեղ նա ցուցադրեց նատյուրմորտ՝ նկարված յուղաներկով։ Երեք տարի անց՝ 1814 թվականին, նա ցուցադրեց իր երեք մանրանկարներից բաղկացած իր առաջին խումբը Փենսիլվանիայի ակադեմիայի ամենամյա ցուցահանդեսում՝ երկու տարի անց այն իրողությունից հետո, երբ հայրն այնտեղ ցուցադրեց իր վերջին մանրանկարները։ Սա ազդանշան էր հանրության համար, որ Աննան կստանձնի դիմանկարային մանրանկարների պատվերները, իսկ հոր մոտ պատվերները կնվազեն։ Բայց այս ակնկալիքները անիրատեսական էին, երբ 1812 թվականի պատերազմը, որը տեղի էր հիմնականում ծովում, մոտեցավ հայրենիքին։ Օգոստոսի 24-ին բրիտանական զորքերը ներխուժեցին Վաշինգտոն ԿՇ և 24 ժամվա ընթացքում սիստեմատիկորեն հրկիզեցին կառավարական հիմնական շենքերը։ Երբ բրիտանացիները առաջ էին շարժվում դեպի Բալթիմոր, Փենսիլվանիայի ակադեմիայի ամենամյա ցուցահանդեսը հենց այդ պահին էր ավարտվել։ Տասներկու տարի անց՝ 1824 թվականին, Աննան և նրա քույրը ՝ Սառա Միրիամը, դարձան Փենսիլվանիայի գեղարվեստի ակադեմիայի առաջին կին ընտրված ակադեմիկոսներ ը ։
Ընտանիք
Դիմանկարչության մեջ հաջողություններով Աննան հաջորդեց իր ընտանիքի դիմանկարիչների սերունդներին։ Չարլզ Ուիլսոն Փիլը՝ նրա հորեղբայրը, կարևոր դեր է խաղացել ամերիկյան գաղութներում մանրանկարչության ներդրման գործում։ Նրա հայրը նույնպես նպաստել է այս ուղղության զարգացմանը։ Քույրերը՝ Սառա Միրիամը, Մարիան և Մարգարետա Անժելիկա Փիլը նույնպես կայացած նկարիչներ էին. Սառա Միրիամը՝ որպես դիմանկարչուհի, և Մարիա և Մարգարետա Անժելիկան՝ որպես նատյուրմորտի նկարիչներ։
Երկու Փեյլ եղբայրներն էլ հավատում էին, որ իրենց երեխաներին դրդում են դեպի գեղարվեստական կարիերա։ Ջեյմս Փիլը և Չարլզ Ուիլսոն Փիլը երկուսն էլ ազդեցիկ դիրք ունեին իրենց երեխաների, զարմուհիների և եղբորորդիների կյանքում։
Աննան ամուսնացավ Ուիլյամ Ստութոնի հետ 1829 թվականի օգոստոսի 27-ին, ով մահացավ 1829 թվականի դեկտեմբերին Վաշինգտոնում ։ Ամուսնու մահից հետո Աննան վերադարձավ Ֆիլադելֆիա՝ շարունակելու աշխատանքն իր ստուդիայում ։ Տասնմեկ տարի անց՝ 1841 թվականին, նա ի վերջո ամուսնացավ ռազմական գեներալ Ուիլյամ Դունկանի հետ և կարճ ժամանակ անց հեռացավ նկարչական գործունեությունից ։
Աննան երեխաներ չուներ։ Նա ուներ չորս զարմուհի՝ Մերի Ջեյն Սայմս (1807–1872), Ջեյմս Գ. Փիլ (1823–1891), Վաշինգտոն Փիլ (1825–1868) և Մերի Վ. Փիլ (1828–1867):
Կարիերա
19-րդ դարում Ամերիկայի Միացյալ Նահանգները հարստության աճ ունեցավ, փոփոխություն, որն ընդլայնեց մանրանկարչության հաճախորդների քանակը ։ Բացի այդ, Աննայի ուսուցումը հոր մոտ ձեռնտու էր նրան, քանի որ մանրանկարչությունը ավանդաբար ձեռք էր բերվում դանդաղ և վարպետ/աշակերտի կարգավիճակով։
«Փոքրիկ աղջիկ» նրբագեղ և ճշգրիտ դիմանկարը՝ 1817 թվականին ջրաներկով պատկերված փղոսկրի վրա, մի քանի աշխատանքներից մեկն էր, որոնք Աննա Քլեյփուլ Փիլին հռչակ բերեցին մոտ 1817 թվականին։ Պատկերը հայտնվում է մթնոլորտային ֆոնի վրա, որը նման չէ նեոկլասիկական դիմանկարային մանրանկարներին բնորոշ ամպամած երկնքին։ Փղոսկրի կիսաթափանցիկությունը ուսումնասիրելու փոխարեն՝ մաշկի երանգներ հաղորդելու համար, Փիլն օգտագործեց հարուստ մուգ գույներ և ապակեպատում՝ յուղաներկի էֆեկտը հիշեցնելու համար, և դա դարձավ նրա ոճի առանձնահատկությունը ։
Աննան պատկերել է նշանավոր անձնավորությունների, որոնցից են՝ Ամերիկայի Միացյալ Նահանգների նախագահը՝ Ջեյմս Մոնրոն և նախագահ Էնդրյու Ջեքսոնը, սենատոր և գնդապետ Ռիչարդ Մենթոր Ջոնսոնը, ինչպես նաև մեկ դեսպանի, գիտնականների և աստվածաբանների։ Բազմաթիվ տղամարդիկ և կանայք Ֆիլադելֆիայից, Բոստոնից, Բալթիմորից, Վաշինգտոնից և Ռիչմոնից (Վիրջինիա նահանգ), այդ թվում՝ բազմաթիվ գործարարներ և նրանց կանայք, աշխատանքներում պատկերված կերպարներ են դարձել։ Փիլը երբեմն ցուցադրվում էր միսիս Սթեյթոն և միսիս Դունկան, ինչպես նաև Աննա Քլեյփուլ Փիլ անվան տակ ։
Վաղ կարիերա
Աննան աչքի էր ընկնում որպես մարդ, ով ջանասիրաբար և փառասիրությամբ էր արտահայտում իր վերաբերմունքը սեփական աշխատանքին։ Նրա աշխատանքները հայտնի դարձան, ինչը նրան հնարավորություն տվեց ֆինանասապես աջակցելու ծնողներին՝ Ջեյմսին և Մերիին։ Դեռևս 1805 թվականին՝ 14 տարեկանում, նա վաճառեց իր առաջին նկարները, որոնք Վերնեի բնապատկերների երկու յուղաներկով վերարտադրումներ էին, վաստակելով 30 ԱՄՆ դոլար՝ այն ժամանակ բավականին զգալի գումար։
Թեմա և ոճ
Հայտնի է, որ Աննա Քլեյփուլ Փիլը նկարել է առնվազն հարյուր քառասուն մանրանկար, նատյուրմորտ, բնանկարներ և դիմանկարներ յուղաներկերով ։
Աննայի ոճի վրա ազդել է հայրը, ով սովորեցրել է նրան, թե ինչպես հմտորեն խառնել պիգմենտները՝ վերահսկելու գույնի խտությունը փղոսկրի վրա ջրաներկով։ Այնուամենայնիվ, նա հարմարեցրեց այս տեխնիկան սեփական ոճը զարգացնելու համար։ Մեկ այլ ընտանեկան ազդեցություն Աննայի ստեղծագործության վրա, ամենայն հավանականությամբ, եղել է նրա զարմիկից՝ Տիցիան Ռամզի Փիլից (1780–1798): Երբ նա փոքր երեխա էր, Տիցիանը ուսումնասիրում և գրում էր պատկերները փղոսկրի վրա փոխանցելու տեխնիկայի մասին։ Փորձաքննությունից հետո պարզվել է, որ Աննան նմանատիպ տեխնիկա է կիրառել իր իսկ նկարների վրա՝ օգնելու ջրաներկին կպչել փղոսկրի մակերևույթին ։
Նրա մանրանկարչական աշխատանքները դրվատանքի են արժանացել դեռևս 1812 թվականին, թեև չեն ցուցադրվել մինչև 1814 թվականը։ Քննադատությունը կենտրոնացած էր գույնի հետ կապված նրա հմուտ կարողությունների վրա և նստած մարդու նմանությունը գրավելու վրա։
1817-1818 թվականներին Աննան մեծ հաջողություններ ունեցավ իր կարիերայում։ Այս շրջանը նշանավորվում է մի աշխատանքով, որն այժմ պատկանում է PAFA-ին «Տիկին Լալլեմանդ» վերնագրով ։ 1818 թվականին Հարիետ Ժիրար Լալեմանդի պատվերով այս դիմանկարը Աննայի համար քայլ էր դեպի դիմանկարիչի հաջող կարիերա։ Նրա ընտրած ոճին համապատասխանաբար, այս աշխատանքը հիմնականում գնահատվում է գույնի վարպետության համար. «բարձրացված կզակի տակ արտացոլված գույնի թափանցիկ կապույտ ստվերներով, որոնք տալիս են առանձնահատկությունների սահմանում» ։ 1818 թվականին Չարլզ Ուիլսոն Փիլը գրել է իր որդուն՝ Ռեմբրանդ Փիլին Աննայի աշխատանքի մասին. «Ես տեսա նրա մի աշխատանք մի ջենտելմենի պատկերով, որի գույները բարձրագույն գերազանցություն ունեին» ։
1820-ական թվականներին Աննայի ստեղծագործության մոտիվը դարձավ բնորդի մազերի մեջ գտնվող վարդը ։
Վաշինգտոն
1818 թվականի նոյեմբերին Աննան ուղեկցեց իր ծեր հորեղբորը՝ Չարլզ Ուիլսոն Փիլին և նրա կնոջը՝ Հաննա Փիլին, նկարչական արշավի ժամանակ դեպի Վաշինգտոն։ Այս ուղևորության առաքելությունն էր խթանել Աննայի «առևտրային հաջողության ներուժը», պատվերներ փնտրել և ուղարկել դիմանկարներ, վերադառնալ Ֆիլադելֆիա, որպեսզի ցուցադրվի Փենսիլվանիայի գեղարվեստի ակադեմիայում։ Ջոն Ուեյլս Էփեսը (1773–1823), Թոմաս Ջեֆերսոնի փեսան, այն նշանավոր մարդկանցից էր, ով այցելեց Վաշինգտոնում գտնվող Փիլսի ստուդիան։ Նա խնդրեց նրան նկարել իր մանրանկարը և առաջարկեց, որ Չարլզ Ուիլսոն Փիլը նստի իրենց հետ միասին։ 1819 թվականի ապրիլի 7-ին Աննան Վաշինգտոնից վերադարձել էր Ֆիլադելֆիա և տարված էր աշխատանքով։ Նա գրել է իր զարմիկին՝ Տիցիան Ռամսեյ Փիլին (1799–1885). «Ես այնքան շատ աշխատանք ունեմ անելու, որ հազիվ թե գիտեմ, թե ինչ անեմ ինքս ինձ հետ և նայում եմ պատուհանից դուրս... Այսօր կեսօրին իմ նկարի մոտ նստելիս, պարոն Սալին իջավ մեզ տոմսեր և հրավերներ տալու պարոն Քալհունից՝ մասնակցելու նրա անատոմիական դասախոսություններին, որոնք վերաբերում էին արվեստին. Սալլին [Սառա Միրիամ Փիլը] և ես... շատ էինք հետաքրքրված մարդու գանգի մասին դասախոսությամբ ։
1818 թվականի նոյեմբերի կեսերից մինչև 1819 թվականի փետրվարը Աննան և նրա հորեղբայրը երկուսն էլ նկարել են նախագահ Ջեյմս Մոնրոյի (1759–1831) դիմանկարները Սպիտակ տանը՝ նրա նախագահության ժամանակ։ Այս նկարների գտնվելու վայրը ներկայումս անհայտ է։ Վաշինգտոնում գտնվելու ընթացքում Աննան և Չարլզը նաև հնարավորություն ունեցան նկարել գեներալ-մայոր Էնդրյու Ջեքսոնի (1767–1845) դիմանկարը, որը հետագայում դարձավ Ամերիկայի Միացյալ Նահանգների յոթերորդ նախագահը։
Աննայի Ջեքսոնի դիմանկարն այժմ պահվում է Եյլի համալսարանի արվեստի պատկերասրահում, Նյու Հեյվեն, Կոնեկտիկուտ նահանգ։ Նա Ջեքսոնին դրեց փղոսկրի վրա՝ փոթորկոտ, ամպերով լցված երկնքի դիմաց, որը հիշեցնում է անցյալ մարտերը։ Երբ նա նկարեց մանրանկարը 1819 թվականին, Ջեքսոնը շրջում էր երկրով մեկ և ընկալվում որպես հերոս։
Նախագահ Մոնրոյի ամանորյա խնջույքին ներկա գտնվելու ժամանակ Աննան շարունակեց ընդլայնել իր հաճախորդներին հանձնաժողովների համար։ Աննան ուղեկցեց Կենտուկիի սենատոր գնդապետ Ռիչարդ Մենթոր Ջոնսոնին պաշտոնական ընդունելության։ Հետագայում Աննան նկարեց գնդապետի դիմանկարը։ Պաշտոնական ընդունելությունից հետո Աննան նկարեց վերապատվելի Օբադիա Բրաունի (1779–1852) և նրա կնոջ՝ Էլիզաբեթի դիմանկարները ։
Ուշ կարիերա
1819-1829 թվականներին Աննան ստեղծեց բազմաթիվ մանրանկարներ։ 1819 թվականի ապրիլին Աննան Տիցիան Ռամսայ Փիլ II-ին գրած նամակում բացատրում է, որ Թոմաս Սալլին իրեն տոմսեր է տվել մասնակցելու պարոն Քալհունի 15 անատոմիական դասախոսություններին քրոջ՝ Սառա Միրիամի հետ։ Անատոմիական ուսումնասիրությունների այս շարքը օգնեց նրա արդեն իսկ հաջող դիմանկարային աշխատանքին հաջորդ տասնամյակում։
1820 թվականին Աննան նկարել է իր զարմիկ Ռեմբրանդ Փիլի դստեր՝ Ռոզալբա Փիլի դիմանկարը։ Ռոզալբայի մանրանկարը փորձ էր՝ դուրս գալ ձվաձև մանրանկարներից և աշխատել երեք քառորդ, կես երկարությամբ կեցվածքով, սեղանների և վարագույրների հենարաններով։ Չափերի այս աճը ավելի հետաքրքիր է դարձնում ընտանեկան հակասությունները, որոնք շրջապատում էին այս ստեղծագործության ստեղծումը։
Աննայի Ռոզալբայի դիմանկարը նախատեսված էր որպես նվեր ամուսնացած զույգին՝ Ռոբինսոններին ։ Սակայն դա լսելուց հետո Չարլզ Ուիլսոն Փիլը գրեց իր ընտանիքին և կասկածի տակ դրեց թոռնուհու դիմանկարն ամուսնացած տղամարդուն նվիրելու շարժառիթները։ Քանի որ այս դիմանկարը չունի նույն աստիճանի նուրբ գունային աշխատանք, ինչպես մյուսներն էր նկարում Աննան այդ ժամանակ, կասկած կա, որ Չարլզի նամակը ստիպել է նրան անավարտ թողնել նկարը։ Աշխատանքը նույնպես երբեք չի տրվել Ռոբինսոններին, այլ մնացել է Աննայի արվեստանոցում։ Անկախ իր հնարավոր անավարտ վիճակից, այս մանրանկարչությունը մնաց նկարչի կողմից գույների հետ գերազանց վարվելու օրինակ։ 1822 թվականին Աննան ավարտեց Ռուբենս Փիլի դիմանկարը, որը համարվում է նրա ստեղծագործության ամենաբարձր կետերից մեկը։ 1824 թվականին նա ավարտեց Փիլ ընտանիքի մեկ այլ անդամի՝ Աբրահամ Սելլերսի դիմանկարը (Ռոզենբախի թանգարան և գրադարան, Ֆիլադելֆիա)։ Իր հետագա կարիերայի ընթացքում Աննան շարունակեց ցուցադրել արվեստի գործեր՝ առանձնացված մանրանկարչության իր գործունեությունից։ 1824 թվականին Աննան ցուցադրեց Ժան-Բատիստ Իզաբեյի Նապոլեոն մանրանկարչական դիմանկարի պատճենը։ 1828 թվականին նա ցուցադրեց իր մանրանկարչություններից մի քանիսը Բոստոնի Աթենայում։ Քննադատներից մեկը մեկնաբանել է իր «տիկին Ջադսոն, բիրմայական միսիոների կինը» նկարը. «Հագուստը չափազանց լավ է ստացվել... Բայց դեմքը կարծես պղտոր մթնոլորտից դուրս եկավ»։ Այնուհետև 1829 թվականին նա ցուցադրեց Գվիդո Ռենիի Բեատրիչե Չենչիի ոչ միայն PAFA-ում, այլև 1831 թվականին Բոստոնի Աթենայում։
Մահ
Սուրբ Ծննդյան օրը՝ 87 տարեկան հասակում, Աննա Քլեյփուլ Փիլը մահացավ քաղաքում, որտեղ ծնվել է և ապրել էր ողջ կյանքը՝ Ֆիլադելֆիայում և թաղվեց Դը Վուդլենդս գերեզմանատանը։
Արտաքին հղումներ
Կատեգորիա:19-րդ դարի ամերիկացի նկարիչներ Կատեգորիա:Ամերիկացի նկարչուհիներ Կատեգորիա:Ամերիկացի արվեստագետներ Կատեգորիա:Կին արվեստագետներ
Ալեկոծություն ծովափին (նկար)
Ալեկոծություն ծովափին, Վարդան Մախոխյանի ծովանկարներից, որն աչքի է ընկնում համատարած արտացոլումների լայն կիրառումով, որը թելադրում է բնությունը։ Ծովանկարում շռայլորեն սփռված են իրականում գոյություն ունեցող սառը և տաք բազմաթիվ երանգներ, որոնք օրգանապես զուգորդված են միմյանց հետ և ներդաշնակված են պատկերի ընդհանուր կոլորիտի հետ։ Ծովանկարում նկատելի է տաղանդավոր նկարչի վիրտուոզ տեխնիկան, առարկայական աշխարհի նկատմամբ ունեցած սերն ու համակրանքը ։
Նկարագրություն
Բնանկարում գերիշխում է սառը կոլորիտը մոխրավունի, կապույտի առավելությամբ․ դժվար է պատկերի որևէ հատվածին նախապատվություն տալ․ բնական  է ու հաճելի թեթև ամպամած երկինքը՝ տեղ-տեղ մեղմորեն շառագունած, տեղ-տեղ՝ բաց մանուշակավունի փոխված,  որի անդրադարձումից ծովի մակերեսին գոյացել են մանուշակավուն, արծաթավուն, կանաչավուն մեղմ երանգներ՝ զուգորդված ալիքների սպիտակ փրփուրների հետ, որոնք նույնպես զուգորդված են ալիքների սպիտակ փրփուրների հետ՝ ողողված արծաթավուն գունատ երանգներով։ Ծովի սառն գունաերանգերով կոլորիտը, բնականաբար, ներգործություն էր ունենում ափի ժայռերի վրա, որոնք նույնպես ողողված են արծաթավուն գունատ երանգներով։
Մշակման այս մեթոդը բնորոշ էր իմպրեսիոնիստներին, որոնց համար բնության մեջ ամեն ինչ արտացոլում էր։ Բնանկարում կան գունային այնպիսի խառնուրդներ, որոնց բաղադրությունը դժվար է գուշակել։ Թվում է, թե Մախոխյանն աշխատել է վայրկենական տպավորության ընկալումով։ Սակայն նա սրատեսորեն ընկալում էր առարկաների նրբերանգ տարբերությունները, բայց չէր բավարարվում վայրկենական տպավորությամբ, այլ խորամուխ էր լինում, որ դրանք ճանաչի նաև իրենց առարկայական հատկությամբ։ Բնությունը նրա համար գեղեցիկի անսպառ հնարավորությունների աղբյուր էր, և նա կարծում էր, որ մարդու երևակայությունը չի կարող գերազանցել բնության մեջ գոյություն ունեցող գեղանկարչական հարստություններին։ Նա իր դիտողունակությամբ ընկալում էր լույսի, օդի, առարկաների՝ միմյանց հետ ունեցած փոփոխությունները ։
Արձագանքներ ծովանկարների վերաբերյալ
Ֆիլիպ Պերկեզը գրում է․
Ծանոթագրություններ
Կատեգորիա:Բնանկարներ Կատեգորիա:Ծովանկարներ Կատեգորիա:Կերպարվեստ Կատեգորիա:Գեղանկարչություն Կատեգորիա:Վարդան Մախոխյանի նկարներ
Գալլիենոս
Պուբլիոս Լիկինիոս Էգնատիոս Գալլիենոս, հռոմեացի կայսր, որը կառավարել է հոր՝ Վալերիանոսի հետ՝ 253-260 թվականներին, և միայնակ՝ 260-268 թվականներին։ Նա կառավարել է երրորդ դարի ճգնաժամի շրջանում, ինչն էլ գրեթե կայսրության անկման պատճառ էր դառնում։ Նա, բազմաթիվ հաղթանակներ տանելով զավթիչների և գերմանական ցեղերի դեմ, չի կարողացել կանխել կարևոր գավառների անջատումը։ Նրա 15-ամյա թագավորությունն ամենաերկարն էր վերջին կես դարում։
Ծնվել է Վալերիանոսի և Մարինիանայի հարուստ և ավանդական սենատորական ընտանիքում։ Վալերիանոսը 253 թվականի սեպտեմբերին դարձել է կայսր և Գալլիենոսին դարձրել Օգոստոս։ Վալերիանոսը կայսրությունը բաժանել է իր և որդու միջև․ արևելքը ղեկավարում էր նա, իսկ արևմուտքը՝ որդին։ Գալլիենոսը 258 թվականին հաղթել է զավթիչ Ինջենուսին, իսկ 259 թվականին Մեդիոլանումում ոչնչացրել է ալեմանների բանակը։
260 թվականին Եդեսիայի ճակատամարտում Սասանյան Պարսկաստանի կողմից Վալերիանոսի պարտությունն ու գերեվարությունը Հռոմեական կայսրությանը քաղաքացիական պատերազմի վտանգի ենթարկեցին։ Ամբողջ կայսրության կառավարումն անցավ Գալլիենոսին։ 261–262 թվականներին նա հաղթեց արևելյան զավթիչներ Մակրիանոս Մեծին և Լուցիոս Մուսսիոս Էմիլիանոսին, սակայն նրան չհաջողվեց կանխել Գալլական կայսրության ձևավորումը գեներալ Պոստումոսի օրոք։ Մեկ այլ զավթիչ՝ Ավրելիոսը, 268 թվականին իրեն հռչակեց Միլանի կայսր, սակայն քաղաքից դուրս պարտվեց Գալլիենոսից և պաշարվեց։ Մինչ պաշարումը շարունակվում էր, Գալլիենոսը դավադրաբար սպանվեց՝ դանակահարվելով սպա Կեկրոպիոսի կողմից։
Երիտասարդություն և ընտանիք
Գալլիենոսի ծննդյան ստույգ տարեթիվը անհայտ է։ 6-րդ դարի հույն պատմագիր Հովհաննես Մալալասը գրում է, որ Գալլիենոսը մահացել է 50 տարեկանում, այսինքն նա ծնվել է մոտավորապես 218 թվականին ։ Նա կայսր Վալերիանոսի և Մարինիանայի՝ հավանաբար Էգնատիոս Վիկտոր Մարինիանոսի դստեր, որդին էր, և Վալերիանոս Կրտսերի եղբայրը։ Մետաղադրամների վրայի արձանագրությունները նրան կապում են Էթրուրիայի Ֆալերիի քաղաքի հետ, որը, հավանաբար, եղել է նրա ծննդավայրը ։ Գալլիենոսը ամուսնացել է Կոռնելիա Սալոնինայի հետ՝ գահ բարձրանալուց 10 տարի առաջ։ Նա եղել է երեք արքայազների՝ Պուբլիոս Լիկինիոս Վալերիանոսի, որը մահացել է 258  թվականին,Սալոնինիոսի, որը կոչվում էր համակայսր,սակայն 260 թվականին սպանվել է, և Մարինիանոսի, որը սպանվել է 268 թվականին՝ հոր սպանությունից կարճ ժամանակ անց, մայրը ։
Իշխանություն
253 թվականի սեպտեմբերին, կայսր հռչակվելուց հետո, Վալերիանոսը խնդրել է Սենատից՝ Գալլիենոսին Օգոստոս դարձնել։ 254 թվականին նա նշանակվել է կոնսուլ։ Ինչպես մեկ դար առաջ Մարկոս Ավրելիոսը և իր խորթ եղբայր Լուցիոս Վերոսը, այնպես էլ Գալլիենոսը և իր հայրը բաժանանեցին կայսրությունը։ Վալերիանոսը մեկնեց Արևելք՝ պարսիկներին կասեցնելու համար, իսկ Գալլիենոսը մնաց Իտալիայում՝ Հռենոսի և Դանուբի վրա գտնվող գերմանական ցեղերին ետ մղելու համար։ Կայսրության մեջ տետրարխիա մտցնելը դարձավ անհրաժեշտություն՝ չափերի և նրա առջև ծառացած բազմաթիվ սպառնալիքների պատճառով, ինչն էլ հեշտացրեց բանակցությունները թշնամիների հետ, ովքեր պահանջում էին անմիջականորեն հաղորդակցվել կայսեր հետ։
Վաղ կառավարում
255-257թվականներին Գալլիենոսը կրկին կոնսուլ է դարձել, որի պատճառով էլ նա, ենթադրաբար, այցելել է Հռոմ՝ կարճ ժամանակով, սակայն այդ մասին ոչ մի արձանագրություն չի պահպանվել ։ Դեպի Դանուբ այցելության ժամանակ (ըստ Դրինկուոթերի՝ 255 կամ 256 թվականին)՝ նա ավագ որդուն՝ Վալերիանոսին՝ իր և Վալերիանոսի I-ի պաշտոնական ժառանգին, դարձրել է կեսար։ Տղան, հավանաբար, Գալլիենոսին է միացել արշավանքի ժամանակ, և երբ Գալլիենոսը 257 թվականին շարժվել է դեպի արևմուտք՝ Հռենոսի գավառներ, նա մնացել է Դանուբում՝ որպես կայսերական իշխանության ներկայացուցիչ ։
Ինջենուսի ապստամբությունը
258 և 260 թվականների ընթացքում (ստույգ տարեթիվը անհայտ է), երբ Վալերիանոսը արևելքում զբաղված էր Շապուհ I-ի ապստամբությամբ, իսկ Գալլիենոսը՝ արևմուտքի խնդիրներով, Ինջենուսը՝ Միջինդանուբյան գավառներից մեկի ղեկավարը, իրեն կայսր հռչակեց։ Վալերիանոս II-ը մահացել էր Դանուբում՝ մոտավորապես 258 թվականին ։ Հնարավոր է՝ Ինջենուսն էր Վալերիանոս II-ի մահվան պատճառը։ Եդեսիայի ճակատամարտում Վալերիանոսի պարտությունն ու գերեվարումը խթանեցին Ինջենուսի, Ռեգալիանոսի և Պոստումոսի հետագա ապստամբությունները ։ Ամեն դեպքում, Գալլիենոսն արձագանքեց մեծ արագությամբ։ Նա իր որդուն՝ Սալոնինիոսին, թողեց Քյոլնում որպես կեսար՝ Ալբանոսի (կամ Սիլվանոս) և Պոստումոսի ռազմական ղեկավարության ներքո։ Այնուհետև, նա արագորեն հատեց Բալկանյան թերակղզին՝ իր հետ տանելով նոր հածելազորային կորպուս՝ Ավրելիոսի հրամանատարությամբ , և հաղթեց Ինջենուսին Օսյեկում կամ Սիրմիումում ։ Ինջենուսն սպանվել է իր իսկ գվարդիականների կողմից, կամ ինքնասպանություն է գործել՝ մայրաքաղաք Սիրմիումի գրավումից հետո իրեն խեղդելով ։
Ալեմանների արշավանքը
Ալեմանների և այլ գերմանական ցեղերի հիմնական արշավանքները կատարվել են 258 և 260 թվականներին (դժվար է նշել այս իրադարձությունների ստույգ տարեթիվը) ։ Ֆրանկները, ճեղքելով Հռենոսի ստորին հատվածը, արշավեցին Գալլիա, ոմանք հասանելով մինչև հարավային Իսպանիա՝ կողոպտեցին Տառակոն (ներկայումս Տառագոնա) ։ Ալեմանները արշավեցին, հավանաբար, Դեկումատյան դաշտավայրով (տարածք վերին Հռենոսի և վերին Դանուբի միջև) ։ Վերին Գերմանիան և Ռեցիան կործանելուց հետո (հատվածներ հարավային Ֆրանսիայից և Շվեյցարիայից)՝ նրանք հասան Իտալիա՝ առաջին արշավանքը իտալական թերակղզի, բացի ամենահեռու շրջանները՝ Հաննիբալից 500 տարի առաջ ։ Երբ զավթիչները հասան Հռոմի արվարձաններին, նրանց ետ մղեց Սենատի կողմից հավաքված իմպրովիզացված բանակը, որը բաղկացած էր տեղական զորքերից (հավանաբար պրետորական պահակներից) և քաղաքացիական բնակչության ամենաուժեղներից ։ Հյուսիսային Իտալիայով նահանջի ժամանակ նրանք Մեդիոլանումի ճակատամարտում (ներկայիս Միլան) պարտվեցին Գալլիենոսի զորքից, որը եկել էր Գալլիայից կամ Բալկանյան թերակղզուց՝ Ֆրանկների հետ պայքարն ավարտելուց հետո ։ Մեդիոլանումի ճակատամարտը որոշիչ էր և ալեմանները հետագա տասը տարիների ընթացքում չհարձակվեցին կայսրության վրա։ Յութունգիներին հաջողվեց Իտալիայից անցնել Ալպեր՝ իրենց թանկարժեք իրերով և գերիներով ։ 19-րդ դարում պատմաբաններից մեկը ենթադրել է, որ Սենատի նախաձեռնությունը Գալլիենուսի կողմից խանդի և կասկածանքի տեղիք է տվել՝ այդպիսով նպաստելով սենատորներին ռազմական հրամանատարություններից նրա բացառման ։
Ռեգալիանոսի ապստամությունը
Այդ ժամանակահատվածում Ռեգալիանոսը, որը Բալկանյան թերակղզում հրամանատարություն ուներ, հռչակվեց կայսր։ Դրա պատճառները անհայտ են, և «Historia Augusta»-ն (այս իրադարձությունների, գրեթե, միակ աղբյուրը) հավանական բացատրություն չի տալիս։ Հնարավոր է՝ բռնագրավումն առաջացրել է այն քաղաքացիական և ռազմական նահանգների դժգոհությունը, որոնց պաշտպանությունն անտեսվել էր ։
Ռեգալիանոսը կառավարել է վեց ամիս, որի ընթացքում իր պատկերով մետաղադրամներ է թողարկել։ Սարմատների դեմ հաղթանակներ տանելուց հետո, ռոքսոլանիները արշավեցին Փաննոնիա, և սպանեցին Ռեգալիանոսին՝ գրավելով Սիրմիում քաղաքը ։ Ըստ մի վարկածի, ռոքսոլանիներին Գալլիենոսն էր հրավիրել՝ Ռեգալիանոսի դեմ հարձակման, սակայն որոշ պատմիչներ մերժում են այս մեղադրանքը ։ Ենթադրվում է, որ արշավանքը վերահսկվել է Գալլիենոսի կողմից՝ Վերոնայում, և նա անձամբ ղեկավարել է նահանգի վերականգնման գործընթացը ։
Վալերիանոսի գերեվարվումը
Արևելքում Վալերիանոսը լուրջ անախորժությունների մեջ էր հայտնվել։ Սկյութները ծովային արշավանք էին սկսել դեպի Պոնտոս՝ Միջին Ասիայի հյուսիսային մասերով։ Նահանգն ավերելուց հետո՝ նրանք արշավեցին դեպի հարավ՝ Կապադովկիա։ Վալերիանոսի հրամանատարությամբ Անտիոքից շարժվող բանակը փորձեց խոչընդոտել, սակայն ձախողվեց։ Ըստ Զոսիմոսի՝ բանակայինները վարկվեցին ժանտախտով, ինչն էլ թուլացրեց նրանց։ Այդ վիճակում բանակը պետք է հետ մղեր Սասանյան Պարսկաստանի տիրակալ Շապուր I- ի նոր արշավանքը դեպի Միջագետք։ Արշավանքը, հավանաբար, կատարվել է 260 թվականին՝ վաղ գարնանաը։ Եդեսիայի ճակատամարտում հռոմեացիները պարտվեցին, և Վալերիանսը գերեվարվեց։ Շապուհի բանակը արշավեց դեպի Կիլիկիա և Կապադովկիա (ներկայումս Թուրքիա), կողոպտելով, ինչպես պնդում են Շապուհի արձանագրությունները, 36 քաղաք։
Մակրիանոսի ապստամբությունը
Կալիստոսը (Բալիստա) և Մակրիանոս Մեծը, հռոմեական բանակի արևելյան զորքը, Օդենաթոսը և նրա Պալմիրենյան ձիավորները հարձակվեցին Շապուհի վրա։ Պարսիկները նահանջեցին, իսկ Մակրիանոսն իր երկու որդիներին՝ Քվիետոսին և Մակրիանոս Կրտսերին (երբեմն սխալմամբ անվանում են Մակրինոս) հռչակեց կայսրեր։ Արևելքի խոշոր քաղաքներում նրանց համար հատված մետաղադրամները հաստատում են զավթումը։ Ըստ «Historia Augusta»-ի, Մակրիանոսները Քվիետոսին, Բալիստային և, հավանաբար, Օդենաթոսին թողեցին պարսիկների դեմ կռվելու, իսկ նրանք 30,000-անոց զորքով արշավեցին Եվրոպա։ Սկզբում նրանք դիմադրության չհանդիպեցին ։
Գալլիենոսի բացակայությունից զայրացած փանոնյան լեգեոնները միացան զավթիչներին։ Նա հրամանատար Ավրելիոսին ուղղարկում է ապստամբների դեմ, սակայն վճռական ճակատամարտը տեղի է ունենում 261 թվականի վաղ գարնանը՝ Իլիրկումում,չնայաճ, ըստ պատմաբան Զոնարայի՝ այն տեղի է ունեցել Փանոնիայում։ Ամեն դեպքում, զավթիչները պարտվում են, իսկ երկու առաջնորդները՝ սպանվում ։
Ճակատամարտի պատճառով Պոստումոսն արդեն սկսել էր ապստամբություն, և Գալլիենոսն այլևս ճամանակ չուներ Բալիստայի և Քվիետոսի հետ կռվելու։ Նա համաձայնության եկավ Օդենաթոսի հետ, որը նոր էր վերադարձել պարսիկների դեմ տարած հաղթական արշավանքից։ Օդենաթոսն արժանացավ «dux Romanorum» կոչմանը և պաշարեց Հոմս քաղաքը, որտեղ բնակվում էին զավթիչները։ Ի վերջո Հոմսի բնակիչներն սպանեցին Քվիետոսին, իսկ Օդենաթոսը ձերբակալեց և 261 թվականի նոյեմբերին մահախատժի ենթարկեց Բալիստային ։